विश्‍लेषकें दे अनुसार मूल गठबंधन इच गठजोड़ दी पैह्‌ल मुक्ख रूप कन्नै संप्रग ते त्रीए मोर्चे दे किश घटक दलें कीती। इस गित्तै सब्बै दल अपने अपने स्तर उप्पर जिम्मेदार न। सभनें थमां पैह्‌लें कांग्रेस ने गलाया जे ओह् राश्ट्रीय स्तर उप्पर कुसै बी दल कन्नै गठबंधन नेई करग। किश घटक दलें दे अनुरोध दे बावजूद उसने गलाया जे ओह् रिआसता दे अधार उप्पर तैह् करग जे उसगी किस घटक दल कन्नै उत्थें तालमेल करना ऐ।